Sigur Rós

Sigur Rós é un grupo islandés de post-rock formado en 1994 en Reiquiavik. Está formado polo vocalista e guitarrista principal Jón Þór "Jónsi" Birgisson, o baixista Georg Hólm e o teclista Kjartan Sveinsson. Coñecidos polo seu son etéreo, a voz de falsete do líder Jónsi e o seu uso da guitarra de arco, Sigur Rós incorpora elementos estéticos clásicos e minimalistas. A voz de Jónsi cántase en islandés e en vocalizacións non lingüísticas que a banda denomina vonlenska. Lanzaron oito álbums de estudio e atraeron a atención da crítica e do público co seu segundo traballo Ágætis byrjun.

O nome é islandés, pronúnciase  no Alfabeto Fonético Internacional e significa "rosa de vitoria".

 Membros 
Sigur Rós estaba composto orixinalmente por Jón Þór Birgisson (Jónsi, guitarra e voz), Georg Hólm (Goggi, baixo) e Ágúst Ævar Gunnarsson (batería). En 1999 ingresou na banda Kjartan Sveinsson (Kjarri, teclado) para a publicación de Ágætis byrjun. Tamén en 1999, trala gravación deste disco, Orri Páll Dýrason substitúe a Ágúst Ævar Gunnarsson na batería.

 Historia 
miniatura|250px|Sigur Rós en concerto en Hong Kong.
miniatura|250px|Sigur Rós no Roskilde Festival do 2006.
miniatura|250px|Sigur Rós en Barcelona, 22 de novembro de 2005.
miniatura|250px|Concerto de Sigur Rós en Strathmore Music Center, Washington.
Jón Þór Birgisson (Jónsi), Georg Hólm e Ágúst Ævar Gunnarsson formaron o grupo en Reiquiavik, Islandia, en agosto de 1994. O nome do grupo foi tomado da irmá máis nova de Jónsi, chamada Sigurrós, que naceu poucos días antes da formación da banda. 

O grupo axiña asinou un contrato coa discográfica local Bad Taste, propiedade de The Sugarcubes, porque pensaban que as voces de falsete atraerían ás adolescentes. En 1997 lanzaron Von (Esperanza) e en 1998 a colección de remesturas Von brigði (Vonbrigði significa en islandés "decepción", pero Von brigði significa "alteración da esperanza"). En inglés, o álbum Von brigði é coñecido usualmente polo seu nome alternativo, "Recycle Bin" (papeleira de reciclaxe).

O recoñecemento internacional chegou en 1999 co lanzamento de Ágætis byrjun (Un bo comezo), para o que o grupo integrou a Kjartan Sveinsson.

En 2002 lanzouse o anticipado álbum ( ). Tódalas cancións foron publicadas sen título, sendo posteriormente publicados os seus nomes na páxina web oficial. Tódalas cancións son cantadas completamente nunha linguaxe fonética improvisada chamada "vonlenska" (de von, 'esperanza' e íslenska, 'islandés'), creada por Jón Þór Birgisson, que integra sons do islandés. A razón é que quen escoita o disco debe interpretar o seu propio significado das letras, que pode escribir nas páxinas en branco que trae o libreto do álbum.

En outubro de 2003 Sigur Rós, xunto con Radiohead, compuxeron música para a peza de danza de Merce Cunningham Split Sides. As tres cancións de Sigur Rós foron chamadas Ba Ba/Ti Ki/Di Do e foron lanzadas en marzo de 2004. En outubro de 2004 distribuíuse nos Estados Unidos e o Reino Unido o seu primeiro álbum, Von.O álbum Takk... (Grazas...), foi lanzado o 3 de setembro de 2005 coa descarga legal do seu primeiro sinxelo, Glósóli, publicado o 15 de agosto. Para os seguidores norteamericanos o sinxelo Sæglópur foi posto a disposición para a súa descarga o 16 de agosto. Hoppípolla, o segundo sinxelo oficial de Takk..., foi lanzado o 28 de novembro xunto cunha nova mestura de estudio de Hafssól, unha canción que foi previamente lanzada pola banda no primeiro álbum de 1997, Von. A finais de 2005 lanzaron o EP Sæglópur, que inclúe dous cd's, o primeiro con tres temas novos e o segundo con tres vídeos. O grupo tamén escribiu o libreto do vídeo musical Sæglópur, que foi dirixido por eles.

No ano 2007 publicaron o álbum de estudio Hvarf-Heim, así como un documental DVD, Heima da súa xira en Islandia no verán de 2006.

Sigur Rós venderon cerca de dous millóns de álbums arredor do mundo.

 Discografía 
 Álbums de estudio 
 Álbum  Ano  Selo Von  1997  Smekkleysa Records Ágætis byrjun  1999  Smekkleysa Records ( )  2002  Smekkleysa Records Takk...  2005  Smekkleysa Records Með suð í eyrum við spilum endalaust  2008  Smekkleysa Records Valtari  2012  Parlophone Kveikur  2013  XL Recordings Átta  2023  Von Dur, BMG

 EPs 
 Rímur - 2001 (Krúnk)
 Ba Ba Ti Ki Di Do - 2004 (Geffen)
 Sæglópur Japan Tour EP - 2006 (EMI)

 Recomplatorios 
 Hvarf-Heim - 2007 (EMI)
 We Play Endlessly - 2009 (EMI/The Independent)

 Álbums de remesturas 
 Von brigði - 1998 (Smekkleysa Records)

 Sinxelos 
 "Svefn-g-englar" - 1999.
 "Ný batterí", 2000.
 "Steindór Andersen / Rímur EP", 2001.
 "Untitled #1 (A.K.A. Vaka)", 2003.
 "Ba Ba/Ti Ki/Di Do", 2004.
 "Glósóli", 2005.
 "Sæglópur", 2005.
 "Sæglópur(Japan Tour CD)", 2005.
 "Hoppípolla", 2005.

 Outros 
 Smekkleysa í hálfa öld, 1994.
 Popp í Reykjavík (álbum), 1998.
 Popp í Reykjavík (película), 1998.
 Englar alheimsins (álbum), 2000.
 Englar alheimsins (película), 2002.
 Hlemmur (banda sonora) 2002.

 Colaboracións 
 Vanilla Sky, 2001.
 The Loss Ness Kelpie, [[2002.
 Hrafnagaldur óðin´s (Odin´s Raven Magic), 2002.
 The Album Leaf: In a Safe Place, 2004.
 Síðasti Bærinn, 2004.

 Novo Material 
 Hlemmur DVD+CD, xullo de 2007. Inclúe o documental do mesmo nome xunto coa banda sonora composta integramente pola banda.

 Véxase tamén 
 Outros artigos 
 Múm
 Sismosica
 AmiinA
 Ligazóns externas 
 Páxina oficial 

 Notas 

Categoría:Grupos musicais de Islandia
Categoría:Grupos musicais de post-rock